જમ્મુ-કાશ્મીરના ટેરિટોરિયલ આર્મીના જવાન ઇરફાન અહમદ ડારનું શબ શોપિયામાં મળી આવ્યું હતું. ઇરફાન અહમદ ડાર રજા પર હતો અને શુક્રવારથી ગાયબ હતો. 23 વર્ષના આ જવાનનું શબ મળી આવવાથી ચકચાર મચી છે. ઉપલબ્ધ માહિતી અનુસાર, આતંકવાદીઓએ ઇરફાન ડારનું અપહરણ કરી તેની હત્યા કરી હતી. આતંકીઓએ શુક્રવારે જ ઇરફાનનું અપહરણ કર્યું હતું. પોલીસે જણાવ્યું કે, શોપિયાં જિલ્લાના વુથમુલ્લા ગામમાંથી તેનું શબ મળી આવ્યું હતું. સ્થાનિક નિવાસીઓએ પોલીસને મૃત શરીર અંગે જાણકારી આપી હતી, જે પછી પોલીસે ઘટનાસ્થળે જઇ શબને તપાસ માટે મોકલ્યું હતું.